দীপাবলি ও ছটপুজো উপলক্ষে বিশেষ ট্রেন পরিষেবা চালু রেলের!

ওয়েব ডেস্ক : দীপাবলি (Diwali) ও ছটপুজো (Chhath Puja) উপলক্ষে বিশেষ ট্রেন পরিষেবা চালু করল ভারতীয় রেলওয়ে (Indian Railway)। চালানো হচ্ছে বিশেষ ৬০টি ট্রেন। সেন্ট্রাল জোন থেকে ইস্টার্ন জোন পর্যন্তও এই পরিষেবা পাওয়া যাবে। এই পরিষেবায় খুশি যাত্রীরাও। সেন্ট্রাল রেলওয়ের ছত্রপতি শিবাজি মহারাজ টার্মিনাস (মুম্বই) থেকে একটি ট্রেন চলবে ইস্টার্ন রেলওয়ের আসানসোল পর্যন্ত।

রেল সূত্রে জানা গিয়েছে, গত ৬ অক্টোবর থেকে পরিষেবা চালু হয়েছে। এই বিশেষ ট্রেন পরিষেবা (Special Train Service) সাপ্তাহিকভাবে চালানো হলেও, তার মধ্যে একটি ট্রেন আসবে আসানসোল পর্যন্ত। জানা যাচ্ছে, প্রতি সোমবার মুম্বই (Mumbai) থেকে ছাড়বে এই বিশেষ ট্রেন। তা বুধবার আসানসোলে (Asansol) পৌঁছবে। অপরদিকে, বুধবার রাতে আসানসোল থেকে রওনা হয়ে শুক্রবার দুপুরে মুম্বই পৌঁছবে এই ট্রেনটি।

আরও খবর : ৬ বছর পর মদ-গাঁজা-টাকা রুখতে নির্বাচন কমিশনের বিরাট পদক্ষেপ

যাত্রাপথে ট্রেনটি ভোপাল, ঝাঁসি, দীনদয়াল উপাধ্যায় জংশন, ধানবাদ ও কুলটির মতো গুরুত্বপূর্ণ স্টেশনে দাঁড়াবে। উৎসবের সময় অতিরিক্ত যাত্রী ভিড় সামাল দিতে এই বিশেষ ট্রেনের পাশাপাশি একটি এসি কোচসহ অতিরিক্ত বগির ব্যবস্থা করা হয়েছে।

রেল কর্তৃপক্ষ জানিয়েছে, উৎসবের সময় দেশের বিভিন্ন প্রান্তে বাড়তি যাত্রীর চাপ সামাল দিতে ইতিমধ্যেই ৬০টি উৎসব বিশেষ ট্রেন পরিষেবা চালু হয়েছে। এর মধ্যে পূর্ব, মধ্য ও পশ্চিমাঞ্চলের একাধিক রুটে অতিরিক্ত ট্রেন সংযোজন করা হয়েছে। মূলত, দীপাবলি এবং ছট পুজোর সময় যাত্রীদের অতিরিক্ত ভিড় সামলাতে সেন্ট্রাল রেলওয়ে (Central Railway) ১৭০০-টিরও বেশি বিশেষ ট্রেন চালানোর সিদ্ধান্ত নিয়েছে। এই উদ্যোগে খুশি যাত্রীরা।