আসানসোলে ধর্ষণ ও খুনের ঘটনায় গ্রেফতার যুবক!

ওয়েব ডেস্ক : সম্প্রতি আসানসোলে (Asansol) এক কিশোরীকে ধর্ষণ করে খুনের (Murder) অভিযোগ উঠেছিল। সেই ঘটনায় এক যুবককে গ্রেফতার (Arrest) করল পুলিশ। জানা গিয়েছে, ধৃত ওই যুবকের নাম রাকেশ পাসওয়ান। অভিযুক্তকে হেফাজতে নিয়ে ইতিমধ্যে পুলিশ জিজ্ঞাসাবাদ শুরু করেছে বলে খবর।

শুক্রবার পশ্চিম বর্ধমানের আসাসোল (Asansol) পুরনিগমের ৩৮ নম্বর ওয়ার্ডের সাত নম্বর খোলামুখ খনির সামনে পলাশবনে একটি দেহ পড়ে থাকতে দেখেছিলেন স্থানীয়রা। যা নিয়ে চাঞ্চল্যের সৃষ্টি হয়েছিল। এর পর খবর দেওয়া হয় পুলিশকে। পুলিশ এসে দেহ উদ্ধার করে ময়নাতদন্তে পাঠিয়েছিল। স্থানীয়দের অভিযোগ ছিল, অন্যত্র যুবতীয় উপর অত্যাচার করে তাকে এই এলাকায় নিয়ে এসে পোড়ানোর চেষ্টা হয়েছিল। সেই ঘটনায় এক যুবককে গ্রেফতার করেছে পুলিশ।

আরও খবর : রাহুলের পদযাত্রায় কাকে পাঠাচ্ছে তৃণমূল? জানুন বড় আপডেট

অন্যদিকে তদন্তে নেমে কিশোরীর পরিচয় জানতে পেরেছে পুলিশ (Police)। সূত্রের খবর, ওই কিশোরী দশম শ্রেণির ছাত্রী। সে দুর্গাপুরের গোপালমাঠ এলাকার বাসিন্দা। জানা গিয়েছে, ওই কিশোরী নিঁখোজ ছিল। এর পর শুক্রবার খনির সামনের পলাশবনে ওই কিশোরীর দেহ উদ্ধার করা হয়।

স্থানীয়দের কেউ কেউ দাবি করেছেন, ওই কিশোরীকে ধর্ষণ করার পর খুন করা হয়েছে। এর পরেই তাকে পোড়ানোর চেষ্টা করা হয়েছিল। তবে মৃত্যুর আসল কারণ কী? সে বিষয়ে এখনও কিছু জানা যায়নি। ইতিমধ্যে ধৃতকে হেফাজতে নিয়ে জিজ্ঞাসাবাদ শুরু করেছে পুলিশ। তবে পুলিশ মনে করছে, ময়নাতদন্তের রিপোর্ট আসার পরেই মৃত্যুর আসল কারণ জানা যাবে।