SIR-এর কাজ করতে গিয়ে এবার কেঁদে ফেললেন BLO!

ওয়েব ডেস্ক : রাজ্যে চলছে এসআইআর (SIR) প্রক্রিয়া। তবে এই কাজ করতে গিয়ে এবার কেঁদে ফেললেন বিএলও বা বুথ লেবেল অফিসার (BLO)। মঙ্গলবার এমনই এক চাঞ্চল্যকর ঘটনাটি ঘটেছে আসানসোলে (Asansol)। তবে এসআইআর-এর কাজ করতে গিয়ে কেন কাঁদতে হল বিএলও-কে? তা নিয়ে প্রশ্ন উঠে গিয়েছে।

জানা গিয়েছে, মঙ্গলবার এই ঘটনাটি ঘটেছে আসানসোলের বারাবনি বিধানসভার সালানপুর ব্লকের রূপনারায়ণপুর এলাকায়। সেখানকার ৬৭ নম্বর বুথের বুথ লেবেল অফিসার (BLO) শ্যামলী মন্ডল বিএলও’র দায়িত্ব পেয়েছেন। কিন্তু জানা যাচ্ছে, কাজের অতিরিক্ত চাপ সহ্য না করতে পেরেই কান্নায় ভেঙে পড়েন ওই মহিলা।

আরও খবর : দিল্লির আবহে এবার বীরভূমে উদ্ধার বি/স্ফো/র/ক

জানা যাচ্ছে, শ্যামলী মন্ডলকে আইসিডিএস কেন্দ্রের পাশাপাশি এসআইআর-এর (SIR) কাজের জন্য বিএলও’র দায়িত্ব দেওয়া হয়েছে। অভিযোগ, সেই অতিরিক্ত চাপ সহ্য না করতে পেরেই পশ্চিম বর্ধমানের জেলাশাসক এস পোন্নাবলম এর কাছে তিনি কান্নায় ভেঙে পড়েন তিনি।

মঙ্গলবার, সালানপুরের রূপনারায়নপুরে আমাদের পাড়া আমাদের পাড়ায় কর্মসূচিতে এসেছিলেন জেলাশাসক এস পোন্নাবলম। আর ওই অনুষ্ঠানে জেলাশাসকের কাছে অতিরিক্ত চাপের কথা জানাতে গিয়ে রীতিমতো কান্নায় ভেঙে পড়েন ওই মহিলা বিএলও। যদিও তার কাজের সুনাম করার পাশাপাশি পাশে থাকার আশ্বাস দিয়েছেন জেলাশাসক। এরপর ওই মহিলা বিএলও’র (BLO) মুখে হাসি ফোটে বলে খবর।